
LISTOPADA 





ODLAZAK NADBISKUPA ŠARIĆA U BUENOS AIRES 
Gore lijevo: Na zagrebačkom kolodvoru — Gore desno: Nadbiskup 
Šarić u razgovoru s drom Veiimirpm Deželićem prije odlaska vla- 
ka, iz vlaka izlazi župnik Di ić, ko i prati nadbiskupa na cijelom 
putu u južnu i sjevernu Ameriku — Desno dolje: Nadbiskup Šarić 
u razgovoru sa Zagrepčaninom Pohlevenoifi, koji je također 8 
nadbiskupom otputovao na međunarodni euharistijski kongres u 
duenos Aires Foto „Obitelj* 

Novo četvrtgodište „Obitelji" 

započinje ovim brojem. Započinju jesenski dani, naš 
se život sve više usredotočuje u kući, uz koju nas vežu 
i sve kraći dani i sve hladnije vrijeme, kojemu idemo 
ususret. Oni, koji su upoznali naš list i trajno mu dosad 
ostali vjerni, imat će i ove jeseni sve boljeg i sve zani- 
mljivijeg štiva, oko kojega ćemo živo nastojati. Naš 
roman, koji je sad na polovici, privukao je pažnju 
sviju naših čitatelja i čitateljica, te sa svih strana dobi- 
vamo izjave, da se s napetošću čita. A u ostalom štivu 
dat ćemo što više raznolikosti. No neka i nas naši 
pretplatnici podupru redovitim plaćanjem pretplate, jer 
to je prvi uvjet, da list može povoljno napredovati. Osim 
toga, iako ne običajemo svojim molbama dosađivati 
čitaocima, slobodni smo ipak izreći želju, da nam pri- 
jatelji i čitatelji nađu još i kojeg novog pretplatnika. 
Kod drugih naroda (i kod onih, koji nisu veći od na- 
šega) imadu ovakvi listovi ne na desetke, nego i na 
stotine tisuća čitalaca. Ali tamo i čitaoci jedan drugom 
preporučuju takav časopis. Kad bi nam naru čitaoci 
obećali, da će tako ove jeseni raditi, eto nam da nove 
godine dvostrukog broja pretplatnika. A onda da vidite, 
kako bismo »Obitelj« poljepšali i dotjerali! 

Slika na naslovnoj stranici: 

S T A UO KAZALIŠTE V ZAGUEBV 
Prigodom 53. godišnjice (Foto Đ. Szabo) 


/ lustrovani tjednik .Obitelj* izlazi svake nedjelje. Pretplata 30 Din na trt mjeseca , za inozemstvo 4 dolara godišnje Pretplata se plaća unaprijed 
Rukopisi se ne vraćaju . .Obitelj* izdaje Konzorcij Kuća Dobre Štampe. Za izdavača i uredništvo odgovara Dr josip Andrić , glavni urednik .Obitelji* 
Zagreb. Trenkova 1. Adresa uredništva i uprave .Obitelji* : Zagreb , Trg Kralja Tomislava 21. Telefon 54-17 • Ček. rač. pošt ited . br 33.53b’ 
.Obitelj se tiska u Tiskari Narodnih Novina u Zagrebu. Za tiskaru odgovara V. Kirin, Deželićt va ul. 2. 



ILUSTROVANI TJEDNIK 






U ZAGREBU 7. LISTOPADA 1934 


STOTA GODIŠNJICA HRVATSKOGA KAZALIŠTA 


Gledajući današnju industrijalizaciju kazali- 
šta teško je više puta povjerovati, da je kaza- 
lište u svojoj biti uzvišena bogodana umjetnost, 
kojoj su izvor najljepši i najplemenitiji osjećaji 
čovjeka: vjera i domovina! Iz tih dvaju eleme- 
nata rodila su se u raznim oblicima i vremeni- 
ma kazališta svih naroda i vjekova. Pa i kod 
nas je bilo tako. I naše narodno hrvatsko kaza- 
lište poteklo je iz istih pobuda i pojavilo se, 
eto pred sto godina, kao nosilac rodoljubne mi- 
sli u času najljuće borbe protiv stranog jezika i 
kulture, koja je, poduprta političkom vlašću tu- 
đina htjela da na teritoriju bivše Austro-Ugar- 
ske monarhije izbriše Hrvate . . . 

Što joj to nije uspjelo, mnogo je, vrlo mnogo 
doprinijelo i kazalište, sagrađeno s mukom, a 
još s težom mukom očišćeno od tuđinskih glu- 
maca i jezika. U njemu su se čitave generacije 
raspaljivale rodoljubnim žarom, i mnoga je ne- 
dužna đačka manifestacija u starome kazalištu 
urodila važnim posljedicama za našu narodnu 
stvar. Nije li na primjer i pokojni Stjepan Ra- 
dić svoj prvi politički zatvor zaslužio kao đak 
jednim ispadom u kazalištu? 

I zato je sveta dužnost svih nas, da slavimo 
stotu godišnjicu onog časa, kad je 4. listopada 
1843. otvoreno prvo hrvatsko kazalište u Zagre- 
bu, i to izvedbom Kornerove tragedije »Nikola 
Zrinjski«. Naravno, nije to bilo u današnjem ve- 
likom kazalištu, koje je otvoreno tek godine 
1895., već u staroj zgradi na Markovu trgu, gdje 
se danas nalaze uredi. I prije toga bilo je u Za- 
grebu mnogo kazališnih predstava, bilo diletant- 
skih na latinskom ili kajkavskom jeziku, bilo 
putujućih družina njemačkih, madžarskih, tali- 
janskih. Ali kazališne zgrade nije bilo. Igralo se 
po pivnicama, školama i privatnim palačama (na 
pr. u palači grofa Amade u gornjem gradu, da- 
našnjem prirodoslovnom muzeju), i to mnogo 
za tako mali grad, pa je već tada zalutao u Za- 
greb i Shakespeare i Schiller, i Mozart i Rossini. 

A svoje prvo staro kazalište dobio je Zagreb 
— na lutriji! Lutrija je naime bila velika strast 
patrijarhalnih i spokojnih tadanjih »purgera« 
zagrebačkih, i marljivo su je igrali, pa je tako 
zagrebačkog trgovca Krištofora Stankovića sre- 
ća obasula 27. listopada 1832. »tridesetimi je- 
zermi cekinov«, to jest sa 30.000 carskih duka- 
ta! Bila je to golema svota, a i prilična vrećica 

Slika desno: 

GLEDALIŠTE NAREDNOGA KAZALIŠTA U ZAGREBU 


zlata i srebra, jer se onda isplate nisu vršile če- 
kom, pa kad se je Stanković vukući svoje dra- 
gocjeno breme vraćao iz Beča, U Štajerskoj ga 
je čekala jedna razbojnička družina, da se 
s njime pobliže upozna . . . Srećom je Stanković 
udario drugim putem, i tako je glavni zgoditak 
prisDio ipak u Zagreb . . . Što će sada s tim nov- 
cem Stanković? Zidati, molim Vas, kazalište! I 
to »na zagovor svoje drage tovarušice«! Blago- 
slovljena bila ambicija tog starog purgerskog 
para, koja je Zagrebu poklonila prvi hram do- 
maće Thalije! 

Već 12. kolovoza 1833. položen je »uz gruva- 
nje mužara i slavu cjelokupnog građanstva« te- 
meljni kamen rukom župnika Petra Horvatića 
i načelnika Ignjata Andrijevića te najstarijeg 
sina Stankovića, koji je nakon posvete počastio 
obilno radnike i uzvanike. 

U temeljac uzidana je zanimljiva, mekom sta- 
rom kajkavštinom napisana povelja ... A spo- 
menutog dana, 8. listopada 1834. otvorena je 
svečano dovršena zgrada . . . 

Plakat te večeri sačuvan je i tek nedavno pro- 
nađen! Od toga dana glumilo se u staroj kaza- 
lišnoj zgradi sve do godine 1895., kad je otvo- 
rena današnja zgrada. U tih 61 godinu postalo 
je kazalište na Markovu trgu »kolijevka naše 
kazališne tradicije i naše dramske i operne knji- 
ževnosti, u njoj se odigrao čitav niz najvažnijih 
i najznačajnijih događaja«, od kojih ćemo neke 
spomenuti prema članku anonimnog pisca u za- 
grebačkom kazališnom listu i dragocjenoj po- 
znatoj »Spomen-knjizi« dra Nikole Andrića. (Za- 
greb, 1895.). 

»Od godine 1834. pa dalje prvih nekoliko go- 
dina, u staroj, t. j. tada novoj kazališnoj zgradi, 
daju se samo njemačke predstave. To je bila 
vrlo teška muka za tada već rasplamtjeli ilirski 

ČLANSKE jEROlilMSKE KNJIGE 

ZH GODINU 1935. 


1. GLAVNA IZDANJA: 


1. Danica: Kalendar za god. 1935. j 

2. Mayer: Krvavi sabor križevački 

3. Jedna poučna knjiga J 

> 10 Din 

II. REDOVNA IZDANJA: 


4. Šarić: Evanđelist III. Dio 

5. Babić: Zdravlje sela 

I 10 Din 

III. IZVANREDNA IZDANJA: 


6. Grmović: Pod čađavim krovom 

7. Blažević: Temelji kršćan. života 

8. Horvat: Hrv. prep. u Dalmaciji 

9. Cezner-Andrić: Domaćica u ku- 

hinji 

20 Din 

Svih 9 knjiga za č lanove samo 40 Din 

Oni, koji nisu jeronimski članovi, plaćaju dvostruko, 
Upisivanje članova obavlja i 
narudžbe knjiga prima i uprava „OBITELJ U 


pokret, kojega vođe s pravom smatrahu za je- 
dan od najvažnijih svojih ciljeva, da kazalište 
dobiju u svoje ruke. To je međutim išlo teško i 
polako, borba se vodila svom žestinom, a pro- 
tivnik je ustupao i popuštao stopu za stopom. 
Malo kasnije nakon što su 6. januara 1835. po- 
čele izlaziti Gajeve »Novine horvatzke«, davao 
se 7. februara Schweigertov komad »Die Magda- 
lenen-Grotte bei Ogulin«; za vrijeme te predsta- 
ve otpjevana je s pozornice Gajeva budnica 
»Još Hrvatska ni propala« izazvavši kod publike 
neviđeno oduševljene. Ovaj običaj, da se u nje- 
mačke predstave upliću hrvatske pjesme i de- 
klamacije, postao je pravilom, a usto je sve- vi- 
še pobuđivao želju, da dođe do predstava na 
hrvatskom jeziku. 

To se ispunilo tek g. 1840., kad je — 10. juna 
— davana kao prva predstava Kukuljevićeva dra- 
ma »J u r a n i Sofija ili Turci kod S i- 
s k a« u izvedbi novoosnovane glumačke druži- 
ne, kojoj je jezgra bila jedna srpska putujuća 
družina iz Novog Sada. Ovaj početak predstava 
na hrvatskom jeziku, značio je ujedno i početak 
upravo dramatske borbe s Nijemcima, koji su 
podlegli tek nakon 20 godina, kad su bili defi- 
nitivno izbačeni iz starog teatra. 

Za vrijeme ove borbe treba zabilježiti nekoli- 
ko velikih datuma naše kazališne povijesti: 

28. marta 1846. izvedena je prva hrvatska iz- 
vorna domaća opera »Ljubav i zloba« Va- 
troslava Lisinskog. 

13- decembra 1851. izlazi proglas bana Jela- 
čića, koji poziva na supskripciju dionica, kojima 
bi- se otkupila zgrada i pretvorila u narodni za- 
vod. 

24. novembra 1860. dolazi u teatru do velikih 
demonstracija omladine protiv njemačkih glu- 
maca, koji su protjerani iz Zagreba, i od tada 
pa sve do g. 1927. nije se na našoj pozornici vi- 
še čula njemačka riječ. 


Tima je bio završen jedan dio programa ilir- 
skih prosvjetitelja, a drugi konstruktivni dio 
imao je da poradi na izgradnji domaće teater- 
ske glumačke umjetnosti i literature. U tome raz- 
doblju djeluju veliki naši preporoditelji Dimitri- 
je Demeter i Josip iFreudenreich na stvaranju 
hrvatskog repertoara, a iza njih se pojavljuju 
August Šenoa i Adam Mandrović. 

Na sjednici Hrvatskog Sabora od 17. augusta 
g. 1861. proglašeno je kazalište, zakonskim član- 
kom, zemaljskim zavodom i određena mu je stal- 
na subvencija. 

8. novembra 1863. pjevana je prva opereta na 
hrvatskom jeziku, Offenbachova »Svadba kod 
svjetiljaka«. 

13. marta 1864. izvedena je prvi put Deme- 
trova »Teuta«, koja je bila štampana u Beču 
već. g. 1844. 

2. oktobra 1870. započinje era prve stalne 
opere premijerom »M i s 1 a v a« od Ivana pL 
Zajca. 

1. juna 1894. preuzima upravu kazališta Stje- 
pan pl. Miletić, kojega se intendantura može 
smatrati potpunim preokretom u životu ovog 
našeg narodnog instituta. 'Za njegove uprave 
davana je 16. rujna 1895. posljednja predstava 
u starom teatru na Markovom trgu, a’ dne 14. 
oktobra iste godine svečano je otvorena nova 
zgrada na Trgu Kralja Aleksandra. 

Staro kazalište je srušeno, na njegovom mje- 
stu je izgrađen jedan trakt proširene gradske vi- 
jećnice, od njega nije ostalo gotovo nikakve 
materijalne uspomene, osim stare fotografije 
vanjštine zgrade i jedan plan gledališta. 

Ali ostale su velike, neizbrisive, slavne mo- 
ralne uspomene. U onoj »staroj daščari« — kako 
se obično kaže — nalazila se kolijevka naše tea- 
terske umjetnosti. 

Danas, nakon pune stotine godina, mi se mo- 
žemo s ponosom obazrijeti na prošlost i tradi- 
cije našeg teatra, .sjećajući se ne toliko mrtvog 
kamenja koliko živog rada naših prosvjetitelja 
i pređa, na koje možemo uvijek da budemo po- 
nosni, i kojima moramo da budemo vječno za- 
hvalni za onaj veliki princip, što su ga postavili 
sebi za zadatak, a nama ga ostavili u zavjet i 
baštinu: 

z a n a r o d, z a u m j e t n o s t!« V. R. 
iiiiiiiiiiiiiiiiiiiiiiiiiiiiiiiiiiimiiiiiiiiiiiiiiiiiiiiiiiiiiiimiiiiiiii 
»Najteže je pronaći početak 
same bolesti! 

Glavno je kod svake bolesti sam početak, jer je 
svaka bolest u početku ozdravljiva. Cesto se događa, da 
čovjek dođe liječniku odmah, čim nešto osjeti, i ovaj 
mu konstatira, da mu je bolest već zastarjela, a da on 
sam o njoj nije ništa ni znao! Podmukle su bolesti. Radi 
toga najbolje je stalno paziti na zdravlje i spriječiti 
širenje bolesti, dok zapravo čovjek i ne zna još za nju! 
To je jedino moguće redovitim pićem čuvene 
RADENSKE mineralne vode. Osobito, ako se ne- 
lagodno osjećate, ali ako liječnik ne može ništa pronaći, 
a Vi osjećate, da Vam nešto manjka, odmah počnite 
redovito piti RADENSKU kiselicu! — Opširnu 
brošuru o Radenskim vodama dobijete badava: Kupa- 
lište Slatina Radenci. 

iimiiiiiiiiiimiiiiiiiiiiiiiiiiMiiimiiiiiiiiiiiiiiiiiiiiiiiiiiiiHiiiii 

Ilustrirana novela 


SAMAC PJESNIK 


Sigurno ste već čuli, o Alfredu Kantrelu. Go- 
vorilo se i pisalo, da je umro od zime i gladi. 
A plaćeni kritičari, koji za njegova života nisu 
ništa o tom govorili, počeli su naglo da se za 
njega zanimaju. Neki su mu posvetili duge član- 
ke, kakve su obično pisali samo o piscima, ko- 
jima su se djela tiskala u velikim nakladama. 

Ne slušajte nijednog od njih. Pustite me da 
vas ja vodim . . . Popnimo se zajedno na toranj, 
i tako ćete se uvjeriti, da je čovjek u pravu, 
kad je pjesnik, i da je to ugodno biti, pa makar 
i bez vatre i kruha, pa i bez slave! 

Dođite ... Ja poznajem put, kuću, sobu, ognji- 
šte, kraj kojega je trpio od zime, a pred izblije- 
djelim zastorima prohujalog vremena stol za 
rad, na kome leže pocrnjeli papiri . . . Pogledajte 
sve dobro, kako biste mogli sve razumjeti, a da 
ne postavljate indiskretna pitanja, dok budemo 
prisustvovali njegovom posljednjem danu. 

Čim smo ušli, vidjeli smo po poluotvorenom 
kišobranu u jednom uglu, po kaputu smotanom 
pod šeširom, po novinama, da u ovoj kući vlada 
samoća, koju ne uznemiruje nikad nazočnost 
žene. 

Stari pjesnik nema prijateljice nego samo u 
svojim snovima i pjesmama. Ali kako je divna 
ona, koju on vidi, kako se blista u tmini nje- 
gove nesanice, i koju on ukrasuje na papiru obi- 
ljem sugestivnih uresa! 

On je poznaje već od svoje rane mladosti, 
kad ju je pratio dršćući od ushićenja po travanj- 
skom vjetru i u mirisu ljubičica. Ona je bila sti- 
dljivo dijete, te mu je samo iz daleka slala svoj 
posmijeh, a udala se za jednog starca. Ali ona nije 
nikad prestala da misli na njega, i kad proljeće 
počne da njiše glavice đurđicama, on je bdijući 
sanjao o njoj i uzdisao: »Ah, lijepa, divna!« Da 
li bi on sačuvao njenu tako svježu i vjernu sliku, 
da su zajedno živjeli promjenljive dane i teške 
noći ljudskih sezona? 

Sjećajući se dobro nje i još nekih, nije trpio 
od teškog mirisa ohlađenog duhana, ni od nasr- 
tljive prašine, ni od samoće, koju nije remetilo 
pucketanje vatre. 

Posljednji put je naložio vatru od samih no- 
vina, koje su bacale po sobi svjetlost kao požar. 
Svuda su ležale knjige. Sve one, koje je pjesnik 
pisao, koje je toliko volio da čita, sve, koje još 
nije pročitao i koje su mu posvećivali drugi pje- 
snici, bogatiji i sretniji od njega. 

Kad se jutros digao i nadrobio u mlijeko sta- 
roga kruha, koji mu je bio posljednji obrok, pri- 
mio je lijepu knjigu pjesama. Čitao ih je glasno, 
veselo, da može čuti i diviti se tim novim pje- 
smama. 

One su ga bolje ugrijale nego li grog, drhtao 
je vječnom mladošću pjesnika, koji nikad ne pre- 
staju da otkrivaju ljepotu svijeta i da učestvuju 
u razvitku riječi, koje pjevaju. 

Svršivši sa čitanjem pregledao je sa zapre- 
paštenjem svoju novčarku. Ostala mu je u njoj 
samo jedna marka. Odmah je sa zadovoljstvom 


sjeo da napiše jedno pismo puno pohvala, koje 
je žurno odnio na poštu. 

Išao je brzo, brzo podignuvši k smrznutim uši- 
ma ovratnik svog kaputa. To je jedino pomoglo, 
da mu krv počne bolje da radi. Ipak nije mogao 
odoljeti iskušenju i zaustavio se pred kestenja- 
revim stolom, da bi ugrijao prste. Dim pečenoga 
kestenja nadražio je glad, bolesnu glad, iako je 
danas jeo. 

Povratio se kući. Sio je za stol za rad . . . na- 
pravio neke pribilješke . . . pregledao jedan čla- 
nak . . . izmijenio jednu priču ... i namjeravao 
je da popravi i jedan roman, kome se prigova- 



S I O JE ZA STOL ZA RAD . . . 


ralo, da je završetak suviše žalostan . . . Zatim 
je promatrao, kako prizor nestaje u mraku. Bez 
večere, vatre i svjetlosti, omotao se svojim ka- 
putom i legao. 

Ali ne mislite, da on očajava: za srca naoru- 
žana strpljenjem i iluzijom nije nikad ništa izgu- 
bljeno. Zar on ne traži ideje? Zar nema cijeli n ; z 
započetih poslova? Sutra ili prekosutra dobit će 
novaca i kupit će, što mu je potrebno: uglia, 
svijetla i vruće juhe . . . 

Čekajući strpljivo nije se tužio. Na šta da se 
tuži jedan stari pjesnik, koji u sebi nosi tolike 
dane, od kojih ni jedan nije u njemu ubio odu- 
ševljenje i nadahnuće? 

Ne pitajmo se, da li je on imao genija. Ali ga 
skrušeno pozdravimo, jer je bio pjesnik. Nje- 
gova duša, koja se otrgla od zemlje nije protiii- 
jenija svoj ritam . . . Ona će nastaviti da odiše 
božanstvom. MARGER1T KOMER 


ISPRAVI! — U br. 37. »Obitelji« potkrala se u član- 
ku »Naše pučko kazalište« jedna neugodna pogreška. 
Pasus na strani 708, redak 30, treba da glasi ovako: 
»prezaposlenost, uza sve shvaćanje pretpostavljenih«. 

Nas roman JANINA PJESMA 

ENGLESKI NAPISALA FLORENCE |L. BARCLAY - PREVODI 


Dosadašnji sadržaj: Englesku aristo- 
kratkinju Jane Champion (čitaj: Đen Čempion) 
nije priroda obdarila lijepom vanjštinom, pa se 
usprkos rijetkih duševnih vrlina, koje je posje- 
dovala, niti jedan muškarac nikada nije zaljubio 
u nju, niti pokušao da upozna tu rijetko vrijednu 
dušu. Ali pametna i energična djevojka pomirila 
se sa sudbinom i nije radi toga bila ni smrknuta 
ni jetka: kretala se mnogo u društvu, naročito 
na raskošnim week-endima svoje tetke vojvotki- 
nje Georgine u zamku Overdene. Tu je među 
njezinim mladim prijateljima bio i čuveni slikar 
Garth Dalmain. Taj mladić, mlađi od Jane tri 
godine, bio je čitavom svojom dušom upravo 
strastveno zaljubljen u ljepotu, ljepotu formi i 
ljepotu boja, koje je svojim umjetničkim kistom 
prenosio na platno. Taj je njegov zanos išao tako 
daleko, da je upravo ludovao za svakom lijepom 
ženom, — dok joj nije naslikao portrait. Onda 
ga više nije zanimala, i tražio je novo zadovo- 
ljenje svojoj žeđi za ljepotom. Međutim jedne 
večeri u Overdene-u je bio koncert. Čuvena neka 
pjevačica morala je da pjeva romancu »Ružarij«, 
u kojoj se uspomene na časove minule ljubavi 
prispodabljaju čislu, ružariju, koji čovjek kasnije 
u životu prebire i prebire sa suzom u oku ... Ali 
pjevačica je u posljednji čas otkazala. Nastala je 
opća zabuna. 'Najednom se na pravo zaprepašte- 
nje svih javila Jane, da će ona zamijeniti slavnu 
Velmu! I pjevala je doista, a njezin je nastup 
značio triumf! Garth Dalmain, neobično osjećajna 
umjetnička duša, otkrio je u njenom pjevanju 
nesamo divan glas i savršenu školu, već toliko 
umjetničkog čuvstva, toliko bogatstvo osjećaja, 
da je bio upravo zatravljen! Spoznao je, da je 
on kod ljepotica, koje je slikao, cijenio samo 
vanjštinu, dok mu se ovdje otkrila duša, a samo 
bi dušu on mogao da ljubi! Od toga časa posto- 
jala je za njega na svijetu samo Jane, i on ju je 
nakon nekoliko dana zaprosio. Janu je to ošinulo 
kao grom. U prvi se mah prepustila čaru neopi- 
sive sreće, ali onda se trgnula: zar ona smije, da 
priveže Gartha uz svoje ružno lice, njega, koji 
bez ljepote ne može da živi? Što će biti onda, 
kad prvi zanos ljubavne obmame prođe? Jane je 
razmislila i — odbila Gartha. Liječnik Dleryck 
Brand, njezin prijatelj iz djetinjstva, poslao ju 
je na put po svijetu, da se malo rastrese ... I baš 
dok se nalazila u Egiptu, doznala je pukim sluča- 
jem, da je Garth nekom nezgodom oslijepio! Ta 
nesreća čovjeka, kojega je obožavala, premda ga 
je, radi njegova dobra, odbila, potisnula je u 
Jani sve nametnute razloge: osjetila je, da je sad 
njezino mjesto ondje, gdje njezin Garth pati . . . 
I pojurila je u Englesku ... Ali liječnik Deryck 
dočekao ju je i upozorio, da je upravo sad Garth 
ne će nikako primiti, misleći, da je došla k njemu 
iz samilosti, a samilost nije dosta onome, koji 
traži ljubav... Što sada? Konačno su smislili, da 
Jane otputuje u Garthov zamak pod imenom i u 
ruhu sestre bolničarke Rosemary Gray, da živi 
uz Gartha i njeguje ga tajeći mu svoju ličnost, 
sve dok ga indirektno, pismima, »koja će poštom 
stizati od miss Champion iz Egipta« ne uvjeri, 
zašto je počinila onaj korak u shenstonskoj 
crkvici... Tada je i liječnik prvi put doznao po- 
bliže taj događaj i čudi se, kako je Jane mogla 
uvjerljivo da slaže onome, koga je ljubila . . . 

Jane porumeni pod preplanulom bojom lica. 
»Deryck! To nije bila potpuna laž. On jest 
mlađi od mene po godinama, a još više po ćudi. 
Moja razborita zrelost tištila bi njegovu mladu 
dušu. Ali lagala sam, kad sam ustvrdila, da ga 
smatram djetetom, njega, čovjeka, u kojemu sam 
osjetila svog potpunog gospodara. Onako iz- 

nenađen on nije znao, što da mi odgovori. Jer on 
je mislio samo na mene. A ja sam mislila na 
njega i na sebe.« 

»Jane,« reče liječnik, »vi ste zaslužili sve pat- 
nje, koje ste od tog časa prepatili.« 

»Znam!« 

I obori glavu. 

»Vi ste lagali sami sebi i niste se ispravno po- 
nijeli prema čovjeku, koji vas je ljubio. Zar ne 
vidite svoju zabludu? Posmatrajući vaš slučaj 
najprimitivnije, Garthu su bila dosadila lijepa 
lica, ma koliko on obožavao ljepotu. Bio je sli- 
čan slastičarskom šegrtu, koga slatkiši više ne 
mame, i koji nakon tjedan dana ne može da čuje 
o nečem drugom, osim o domaćem kruhu. Vi 
ste Garthu bili domaći kruh; ako vam se prispo- 
doba ne sviđa, žalim.« 

»Vrlo mi se sviđa,« odgovori Jane smiješeći se. 

»Ali vi ste za njega bili i nešto drugo, ubogo 
moje dijete, vi ste mu bili njegov ideal žene. On 
je vjerovao u vašu snagu i u vašu nježnost, u 
vašu blagost i iskrenost. Vi ste srušili njegov 
ideal, vi niste ispunili povjerenje, koje je on 
imao u vas. Njegova je hirovita umjetnička na- 
rav bila našla u vama luku, gdje će se zakloniti, 
a vi je nakon dvanaest sati bacate natrag u 
more! Jane, vi ste počinili zločin! Duševna sna- 
ga Dalmainova pokazala se u njegovom kasni- 
jem vladanju. Nije prestao da napreduje u svo- 
joj umjetnosti. Najljepša su mu posljednja 
djela. Nije sklopio kakav ludi brak, da vam se 
osveti. Kad pomislim, da je ubogi mladić, kojega 
sam jučer vidio tako hrabra, vašom krivnjom 
pretrpio takvu kušnju! . . . Jane, da ste muška- 
rac, ja bih vas išibao!« zaključi liječnik. 

Jane saižme ramenima i podigne glavu sa ne- 
što svoje obične živahnosti. 

»Pa vi me i jeste išibali, prijatelju,« reče. »Vaše 
su me riječi oštro pogodile, i ta mi bol godi. A 
sada mislim, da vam moram to reći: tamo dolje 
u Egiptu, kad sam stajala na vrhuncu Velike Pi- 
ramide, prošlost mi se najednom ukazala u dru- 
gom svijetlu. Shvatila sam, da je konačno slo- 
bodan život u sebi samo tužno ropstvo. Shvatila 
sam, da sam i njega osudila na pustinjski život. 
Upitala sam oči drevne sfinge, te duboke i spo- 
kojne oči, koje znadu budućnost, i pričinilo mi 
se, da su govorile: , Ljubiti znači živjeti!’ Te sam 
dapače večeri bila odlučila, da prekinem svoje 
putovanje, da se smjesta povratim u Englesku, 
da pozovem Gartha i da ga zamolim, nek izbriše 
sve, što se dogodilo nakon onoga časa, kad smo 
zajedno stajali na terasi u Shenstone-u. Deset 
časa nakon što sam to odlučila, dobila sam glas 
o njegovoj nesreći . . .« 

Liječnik zakloni jednom rukom lice. 

»Kotači vremena,« izusti tihim glasom, »idu 
uvijek naprijed i ne vrte se nikada unatrag, ni- 
kada! Znam,« nastavi živo, »da svako pravilo 
uključuje i iznimku, a vi ste spoznali svoju 

krivnju prije no što ste doznali, da je Garth 
neizlječivo ozlijeđen.« 

»Ne znam točno, da li sam se smatrala krivom, 
ali bila sam sigurna, da više ne mogu živjeti bez 
njega, i bila sam pripravna da sve pokušam, 
da ga opet nađem. A sada patnje mog ubogog 
prijatelja čine sve među nama mnogo jedno- 
stavnijim.« 

Liječnik podigne obrve i pogleda Janu. 

»Čine sve jednostavnijim?« ponovi. »Hoćete li 
mi reći, draga Janice, što namjeravate uraditi?« 

»Što namjeravam uraditi? Ta razumije se, 
otići ravno k Garthu. Želim samo, da mi vi sa- 
vjetujete, kako bih ga najzgodnije obavijestila o 
svojem dolasku, te da mi vi zajamčite, da je 
dovoljno jak, da podnese to uzbuđenje. Isto tako 
ne ću da se izložim opasnosti, da me liječnici i 
bolničari rastave od njega. Moje je mjesto uz 
njega, ništa ljepše ne želim od života. Ali oni, 
koji njeguju bolesnike, sposobni' su da prave 
suvišne zbrke. Jedan vaš brzojav sve će izrav- 
nati.« 

»Razumijem,« odgovori polagano liječnik. 
»Jest, jedan moj brzojav otvorit će vam put do 
Gartha. Ali kad budete tamo, što onda?« 

Smiješak neizrecive nježnosti preleti preko 
Janinih usana; liječnik odvrne lice. Jao, onaj, 
kojemu je taj smiješak bio namijenjen, ne će 
ga nikada vidjeti . . . 

»Onda će me, Deryck, ljubav poučiti, što mo- 
ram da radim; svih će zapreka nestati; Garth i 
ja bit ćemo združeni.« 

Liječnik metodički položi ruku preko ruke, 
pa prozbori tonom mirnim i punim dobrote. 

»Ah, Jane, Jane!« reče. »To je žensko gle- 
dište, najjednostavnije i možda najbolje, ali kod 
Garthova će uzglavlja trebati voditi računa o 
muškom gledištu, i ja bih prevario povjere- 
nje, koje vi polažete u mene, kad vas unaprijed 
ne bih upozorio na slijedeće: odete li vi Garthu 
nudeći mu svoju ljubav, — to blago, koje je on 
uzalud zaprosio pred tri godine, — on će na- 
ravno zaključiti, da je ljubav, koju mu danas 
pružate, potekla u prvom redu iz samilosti. A 
Garth nije čovjek, koji bi se zadovoljio sami- 
lošću, pošto je jednom htio da osvoji jedno 
srce i nije uspio. Nadalje on ne bi nikada dozvo- 
lio jednoj ženi, pogotovo onoj, koju je tako 
visoko bio uzdigao, da se priveže uz njegovu 
sljepoću, osim kad bi bio siguran, da će ta veza 
biti za nju najveća sreća. A kako da on to po- 
vjeruje motreći činjenice? Onda, kad je on bio 
utjelovljenje svega onoga, što žena može da po- 
želi, vi ste ga odbili. Ako mu s druge strane vi 
razloižite, koji je bio pravi razlog vašoj odluci, 
on će vam moći odgovoriti samo jedno: , Niste 
imali povjerenja u moju vjernost onda, kad sam 
vidio. Sad sam slijep, i nije više u mojoj vlasti, 
da vam dokažem svoju vjernost. Vi ste došli 
k meni tek onda, kad je neki slučaj učinio vašu 
bojazan suvišnom.’ Ubogo moje dijete, tako 
vam ta stvar stoji: bojim se, da nema nikakve 
sumnje o tome, kako će je Dalmain shvatiti.« 


Prestravljeno lice Janino i njezino bljedilo 
dirnuše liječnikovo srce. 

»Ali, Deryck, on me ljubi,« izmuca ona. 

»I baš zato, jer vas ljubi, ne će se moći zado- 
voljiti time, da ga uzmete iz samilosti.« 

»Oh, Deryck, nađite mi neki način! Recite mi, 
što mogu da uradim?« 

Očaj se odražavao u Janinim očima. Liječnik 
je dugo šuteći razmišljao. 

»Ne vidim nego jedan jedini izlaz,« reče ko- 
načno. »Trebalo bi na neki način navesti Gartha, 
da sam zamisli vaše duševno stanje, u kojem ste 
se nalazili u onom času, kad ste ga odbili; da se 



MAJKA BOŽJA I SVETI JERONIM 
Naslikao Correggio — U kraljevskoj pinakoteki u Parmi 


odluči govoriti o tom s nekim, na primjer 
sa mnom. To 'bi vas postavilo u zgodniji polo- 
žaj spram njega, ali bit će vrlo teško da do toga 
dođemo. Kad biste vi mogli da budete uza nj, 
a da vas on ne vidi, — ah, ubogi mladiću, sad 
to ne bi bilo teško! — to jest, a da on za to ne 
zna, kad biste na primjer mogli da navučete 
ruho bolničarke-tajnice, koju mu šaljem . . .« 

Jane skoči kao ubodena na svojoj stolici. 

»Deryck! Eto me! Pustite me, da otputujem 
kao bolničarka-tajnica. On ne će nikada pomi- 
sliti, da sam to ja. Nije čuo moj glas već tri go- 
dine i misli, da sam u Egiptu. Nitko ne zna, da 
sam se povratila. Oh, Deryck, vi me možete 
toplo preporučiti, ja imam potpunu opremu bol- 
ničarke, mogu da otputujem za dvadesetičetiri 
sata! Nastupat ću kao sestra ,Makar-koja’, jesti 
ću u kuhinji, ako treba . . .« 

»Ali, drago dijete,« prihvati liječnik mirno, 
»nažalost je nemoguće, da vi nastupite kao se- 
stra ,Makar-koja’; mogli biste jedino otputo- 

vati pod imenom sestre Rosemary Gray, koju 
sam baš jutros najmio i koju sam već najavio 
doktoru Mackenzie. Ja iz načela ne uzimam ni- 
kada bolesnika jednoj sestri, da ga dam drugoj, 
no ovog bih puta htio, da vi stupite na mjesto 
ove, kad bi to bilo moguće. A sad ću vam nešto 
reći: prije no što sam otišao od Dalmaina, za- 
pitao me je za vas. Dakako oprezno vas je smje- 
stio između vojvotkinje i moje žene, ali nije 
mogao zapriječiti, da mu krv ne udari u omrša- 
vljele obraze. Htio je da znade, gdje se nala- 
zite. Rekao sam, u Egiptu. Kad ćete se povra- 
titi? Odgovorio sam, koncem travnja ili počet- 
kom svibnja. Propitao se za vaše zdravlje; kazao 
sam, da vi baš ne pišete marljivo, ali da mi se po 
vašim rijetkim dopisnicama čini, da ste zdrava. 
Dodao sam iz vlastite pobude, da sam vas poslao 
u inozemstvo, jer ste se naprosto raspadali. Na- 
činio je rukom nervoznu kretnju, kao da bi me 
htio udariti, što sam se poslužio tim izrazom, i 
reče: , Raspasti se — ona!’ uistinu prezirnim gla- 
som. Zatim se požurio da me zapita za Flower, 
a kad je doznao, da je Flovver kod kuće u naj- 
boljem zdravlju i da mu šalje izraz svoje naj- 
toplije simpatije, zamolio me je, da preletim 
pogledom hrpu pisama, koja su čekala, da ih 
netko otvori, pa da mu kažem, koje sve ruko- 
pise poznajem. Izgledalo je, kao da mu je čitav 
svijet poslao sažalna pisma. Nesretnik! Nabrojio 
sam mu dvanaestak imena, među ostalima i ime 
jedne ličnosti kraljevske krvi, čiji sam rukopis 
prepoznao. Nije nipošto htio, da mu išta proči- 
tam. ,Ima li kakvo pismo od vojvotkinje?’ zapi- 
tao je. Bilo je jedno. Zaželio je, da mu dozna 
sadržaj. Pismo je bilo tipično, puno dobrote i 
takta. Negdje oko polovice stajalo je: ,Jane će 
silno žaliti, javit ću joj vašu nezgodu prvom pri- 
likom, netom mi pošalje neku adresu. Zasada 
nemam nikakva pojma, u kojem se kutu globusa 
nalazi.’ Kad sam svršio pismo vaše tetke, zapitao 
me je bez okolišanja, ima li kakvo vaše pismo. 
Rekao sam mu, da nema, ali da je vrlo malo 
vjerojatno, da vi uopće znate, a čim doznate 
njegovu nezgodu, zacijelo ćete mu pisati. A na- 
dam se, draga, da vi to ne ćete propustiti, ta 
sestra Rosemary Gray dobit će nalog, da mu čita 
sva njegova pisma.« 

»Oh, Deryck,« propenta Jane, »ja to ne mogu 
izdržati! . . . Moram da odem k njemu!« 

Zvonce telefona na liječnikovu stolu zazvrn- 
dalo je oštro. On podigne slušalicu. 

»Halo . . . Jest, tu je doktor Brand ... A tko 
tamo?... Ah, upraviteljica... Da... Koje ste 
ime kazali? . . . Bez sumnje. Jutros, veoma važan 
slučaj. Mora da dođe k meni na dogovor veče- 
ras .. . Što... pogreška na popisu?... Kako? 
Otputovala... pred osam dana!... Kamo?... 
Recite slovo po slovo, molim vas ... U Austra- 
liju! Oh, pa to je uistinu izvan dohvata! . . . Da, 
znao sam, da je onamo poslan ... Ne brinite se 
ništa, vi niste ništa krivi . . . Hvala, mislim, da 
ne ću trebati, imam nekoga u vidu . . . Da, da . . . 
Ona bi vjerojatno odgovarala . . . Javit ću vam, 


budem li je trebao . . . Zbogom, gospođo upra- 
viteljice, i hvala vam!« 

Liječnik odloži slušalicu. Okrenuo 'se Jani; 
nejasan posmijeh počeo je da se pomalo ocr- 
tava na njegovim usnama. 

»Janice,« reče, »ja ne vjerujem u slučaj, ali 
vjerujem u Providnost, koja spliće i raspliće 
naše osnove. Ići ćete!« 

XVI. 

ZAMJENA. 

»A sada se pozabavimo potankostima,« reče 
liječnik. »Morat ćete otputovati preksutra ve- 
černjim vlakom. Možete li biti pripravni?« 

»Već sam pripravna,« odgovori Jane. 

»Neophodno je nužno, da preuzmete ličnost 
sestre Rosemary Gray.« 

»To mi se ne sviđa,« upadne Jane. »Draže bi 
mi bilo izmišljeno ime. Pretpostavite začas, da 
se sestra Rosemary Gray pojavi ili da bane netko, 
tko ju pozna . . .« 

»Draga moja, ona je sada na putu u Austra 
liju, a vi ne ćete vidjeti nikoga, osim kućne po- 
sluge i liječnika. Mnogo je opasnije za vas, da 
vas ne bi preoznao kakav posjetilac. Toj se opa- 
snosti morate izložiti ,ali u vidu eventualnih za- 
pletaja dat ću vam pismo, kojim ćete se do po- 
trebe moićći poslužiti. *U njemu ću razjasniti si- 
tuaciju i navesti, da ste vi na moju molbu pri- 
stali da zamijenite bolničark zadržavši njezino 
ime, da se izbjegnu objašnjavanja, koja bi bo- 
lesniku u sadašnjem stanju mogla biti vrlo opa- 
sna. To mogu pošteno reći, jer je mnogo istini- 
tije, nego li vi mislite. Morate se dakle pomirti 
s tom ulogom, ukoliko vaš stas dopusti, jer ne 
smijete zaboraviti, da sam vas ja opisao doktoru 
Mackenzie kao malu, otmjenu i elegantnu ženu, 
koja je mnogo pametnija, nego li izgleda.« 

»Deryck, pa on će odmah steći uvjerenje, da ja 
nisam osoba, o kojoj se u vašem pismu govori!« 

»Ne, draga moja. Sjetite se, da imamo po§la 
sa Škotom, a Škot nikakvo uvjerenje ne stiče 
odmah. Duh tih ljudi koraca sporo, premda veo- 
ma sigurno. Kad vas nekoliko časa promotri, 
bit će potpuno siguran, da ja slabo poznam lju- 
de, i da je sestra Rosemary mnogo ljepša žena, 
nego li sam ja rekao. Ali najvažnije je to, da će 
on bit već stvorio Garthu neku sliku bolničarke 
Moramo se pouzdati u Providnost i nadati se, 
da stari Robbie ne će ispravljati svojeg opisa. 
Nastojte, da izbjegnete svaki razgovor u tom 
smislu. 1N0 ako vam se pričini, da čestiti liječnik 
sumnja u vas, pozovite ga na samo, pokažite mu 
moje pismo i recite mu suštu istinu. Ali ne mi- 
slim, da će to biti potrebno. Što se bolesnika 
tiče, pamtite, da je sluh slijepca nevjerojatno 
oštar. Hodajte potiho. Pazite, da on ne dođe u 
priliku, da nasluti vaš spas. Ne zaboravite, da ne 
možete dohvatiti gornje police biblioteke, a da 
ne stanete na neko podnožje. 

(Nastavit će se.) 

PAPA OPET U VATIKANU 


Preko sedam tjedana proveo 
je Papa Pijo XI. ovog ljeta iz- 
van Vatikana. Otišao je naime 
2. kolovoza na ljetni boravak u 
svoj ljetni dvorac Castel Gan- 
dolfo, koji smo tada i mi opšir- 
nije opisali. Tu je ljetovao, ali 
nije se od svojih poslova odma- 
rao, nego ih je vršio i dalje 
kao i u Vatikanu. Tako je to 
mjestance na Albanskom jezeru 
postalo malo središte svijeta. 
Onamo su dolazili u to vrijeme 
stranci i odličnici više nego ikad 
inače. Cijelih tih sedam tjedana 
vladalo je i među stanovnicima 
toga mjesta neko svečano ras- 
položenje. Osjećali su blizinu 
onoga, u kojega upire oči 350 
milijuna katolika, te su bili pre- 
sretni, što se nalazi u njihovoj 
sredini. A da nasljedniku sv. Pe- 
tra pokažu tu svoju veliku sre- 
ću i radost, pošli su i stanovnici 
Castel Gandolfa u posebnu au- 
dijenciju Papi. To je bila najza- 
nimljivija audijencija za cijel jg 
Papina boravka u njegovu ljet- 
nom dvorcu. U velikoj povorci 
pošli su stanovnici Castel Gan- 
dolfa od općinske vijećnice pre- 
ma apostolskoj palači. Na čelu 
povorke stupale su 4 djevojčice 


U bazilici Sv. Ivana Lateran- 
skog u Rimu popravljaju pod, 
koji nosi ime pape Martina V. 
Tom prigodom otkrivena su u 
srednjoj lađi nedaleko glavnog 
ulaza u baziliku dva reda osta- 
taka starih rimskih građevina od 
velike arheološke važnosti. Sti- 
jene tih građevina poslikane su 
mnoštvom affresko-slika, a po- 
dovi su od samih mozaika. Još 
se nije moglo utvrditi, kada su 
te građevine bile sagrađene. 
Međutim je sigurno, da su one 
dio onih zgrada, koje su se uvi- 


i 19 mladih djevojaka, koje su 
sve bile obučene u starinske no- 
šnje, a nosile su Papi darove 
prirode: grožđe, breskve i zele- 
nje. Iza njih su išli obrtnici raz- 
nih zanata: kovači su nosili 
Papi na dar dvije krasne svjetilj- 
ke iz kovanog željeza, ribari ve- 
liku staklenu čašu s ribama iz Al- 
banskog jezera, podrumari boce 
vina u najrazličnijim oblicima itd. 
Ravnatelj mjesne štedionice da- 
rovao je Papi tri police o osigu- 
ranju života za siromašne pa- 
pinske namještenike. Papa je 
bio veoma razdragan svim tim, 
čime su mu stanovnici Castel 
Gandolfa iskazali toliku svoju 
privrženost . . . Posljednji dan 
svog boravka u tom svom ljeto- 
valištu primio je Papa u audi- 
jenciju državnog tajnika kardi- 
nala Paccellija, koji je 22. rujna 
otputovao kao zamjenik Papin 
na međunarodni euharistijski 
kongres u Buenos Aires. Istoga 
dana vratio se Sv. Otac u Vati- 
kan, da okrijepljen i osvježen 
svojim boravkom na svježem 
gorskom zraku, opet nastavi 
svoj neumorni vladalački rad u 
svojoj prijestolnici. 


jek nazivale »lateranskim kuća- 
ma«. Kako će biti poznato, te 
je zgrade zaplijenio car Nero 
prigodom urote, što ju je proti 
njemu skovao senator Klaucije, 
i proglasio ih državnom svoji- 
nom. Iza kako je car Konstantin 
dao slobodu kršćanima, sagra- 
dio je na tom mjestu baziliku i 
darovao je papi. Bazilika je ti- 
jekom vremena bila preuređena 
i dograđivana, ali su njezini te- 
melji sve dosada ostali netak- 
nuti. Tek sada se po prvi put 
vrše iskopine u njenu podzemlju. 


ČRKVENJAK (SAKRISTAN) U SLOVAČKOJ 

Pregled događaja 

18. Boljševička Rusija primljena u 
Društvo Naroda. Protiv tog pri- 
manja Rusije u Društvo Naroda 
glasovale su Švicarska, Nizozem- 
ska i Portugal, jer boljševici u 
Rusiji ne poštuju prave slobode, 
,a Društvo Naroda je savez kul- 
turnih država, koje poštuju slo- 
bodu pojedinaca i naroda. Pred- 
sjednik irske vlade De Valera po- 
zvao je u svom govoru današnje 
ruske vlastodršce, neka uvedu u 
Rusiji opet vjersku slobodu. — 
Jugoslavenski prestolonasljednik 
princ Petar, koji je svršio pučku 
školu, otputovao je u London 
radi svojih daljnjih nauka. 

19. U Americi je predsjednik Roose- 
velt (Ruzvelt) razočaran dosa- 
dašnjim neuspjesima svoje poli- 
tike, kojom nije mogao postići 
umanjenje nezaposlenosti (u 
Americi ima 10 milijuna neza- 
poslenih). Zato kani promijeniti 
svoju politiku i pobrinuti se u 
prvom redu za poljodjelstvo, a 
ne za industriju (tvorničarstvo) i 
valutu (novčarstvo) kao dosad. 

20. rujna. I Mala Antanta zahtijeva 
kao i Poljska, da zaštita manjina 
bude provedena u svim državama, 
ali dok to ne bude, ostaje ona 
kod dosadašnjih obveza glede na- 
rodnih manjina, a ne odriče ih 
se, kako je to Poljska najavila, 
da će učiniti. 

21. Madžarska uviđa, da joj prijeti 
jednaka izoliranost kao i Njema- 
čkoj, ako nastavi sa dosadašnjom 
svojom politikom, jer i nju već 
pomalo napušta Italija, kao što 
je napustila i Njemačku. 

22. U lirskoj je dosadašnji fašistički 
vođa general 0’Duffy dao ostav- 
ku na vodstvu irske ujedinjene 
opozicionalne stranke, a to je 
znak, da je fašizam u Irskoj pro- 
tiv De Valere pokazao svoju ne- 
moć. 

23. U Ženevi su održale sastanak dr- 
žave, koje imadu još zlatnu va- 
lutu, te su na tom sastanku su- 
djelovale Francuska, Belgija, Ita- 
lija, Nizozemska i Švicarska. 



flfto ii vašem mjestu nema elehtrišne rasvjete 

to ne treba da zdvajate, jer Vi možete svoj dom bolje 
i jeftinije rasvijetliti sa našim ,,PETROPLIN“ 
svjetiljkama nego sa elektrikom. — Izvolite odmah zatra- 
žiti ilustrovani cjenik preko tih svjetiljaka a koji Vam se 
šalje posve besplatno i franko. 
,,PETROPLIN“ ZAGREB, Mesnička uL 8 
Interesenti koji se pozovu na ovaj oglas uživaju 10% popust 

Majka / dijete 

NE ISMJEHUJ SE DJETETU 

Često se događa, da se stariji is- 
mjehuju djeci, jer se ne mogu sni- 
ziti k dječjem shvaćanju. Dijete sebi, 
recimo, načini iz pijeska tunel, po- 
kazuje ga radosno majci i čeka, da 
bude pohvaljeno. Ali majka, mjesto 
da ga pohvali, još ga ispsuje, što je 
zamazalo haljine. Dijete je uvrijeđe- 
no i ražalošćeno. A kad dijete dobi- 
je pohvalu, makar da ono, što je 
dijete načinilo, nije ništa, raste u 
njega tijekom vremena samosvijest, 
da nešto zna, što se drugima sviđa. 
Pa kad odraste, sigurno mu njegova 
samosvijest, njegova radost nad iz- 
vršenim djelom ne će biti na štetu. 
Samo jakima pripada svijet. Ismje- 
hivanje djeteta, osobito pred drugom 
djecom, smućuje dijete, pa se iz sti- 
da pred djecom ne će hvatati da da- 
lje radi, postaje nesamostalno i ne 
će tako lako ničega da se pothvati. 


Zoro-aga, najstariji čovjek na svi- 
jetu, umro je u starosti od 160 go- 
dina. Neka je imao i samih 120, i to 
je dosta! Na njegovoj lješini prona- 
đeno je, da je imao tri bubrega! 
Ogromna je važnost bubrega za zdra- 
vlje i dobar osjećaj, jer se preko njih 
izlučuju otrovi i razni produkti unu- 
trašnje izmjene. Kada obole bubrezi, 
obično oboli poslije koji drugi organ 
(srce!) radi neizlučenih otrova, koji 
pomalo truju te organe. — Bubrezi 
su rešeto za zdravlje! Što je balzam 
za rane, to je RADENSKA za čišćenje 
krvi i bubrege! Radi toga zdrav i do- 
bar osjećaj kod onih, koji redo- 
vito piju čuvenu RADENSKU, našu 
najbogatiju mineralnu vodu po razno- 
likosti sastavina, taj prirodni balzam 
za bubrege i krv! — Besplatne cje- 
nike i sve upute daje: Kupalište Sla- 
tina Radenci. 


SVILA • STOFOVI 

PLATNO -SAGOVI 


Majčina strpljivost. Strpljivost je 
junačka krepost, koju svaka mati 
mora pokazivati osobito s djecom. 
Samo strpljive majke mogu valjano 
odgajati svoju djecu. Majke, koje 
nemaju dosta strpljivosti, da djecu 
rede, hrane, uče i vježbaju u onom, 
što djeca treba da nauče, ne će ni- 
kada odgojno djelovati na djecu. 
Takve majke onda prepuštaju slu- 
žinčadi i drugima, da vrše kod djece 
ono, na što je po prirodnom redu 
u prvome redu mati pozvana. Str- 
pljiva majka naprotiv naučit će i 
djecu, da budu strpljiva, ako im ne 
bude odmah ono, što žele, pa da oso- 
bito prema starijima znadu pokazati 
svoju strpljivost. A. 

Dječja vratobolja. Mnogo ima dje- 
ce, koja su podvržena vratobolji. Sva- 
ka im prehlada nepovoljno djeluje 
na vratnu sluz. Zato treba da dijete 
otvrdne već od rane svoje mladosti. 
Radi toga i ne smijemo mu vrat za- 
matati debelim omotom već pri naj- 
manjoj hladnoći, jer tim postaje sve 
osjetljiviji. Vrat mora biti posve otvo- 
ren, ili zamotan posve tankim vune- 
nim omotom. Osim toga treba vrat 
dnevno ispirati blagom solnom vodom 
ili žalfijinim čajem. I. S. 

Zdravlje 

Protiv nazebe nogu preporuča li- 
ječnik dr Pribram ovaj lijek: Uzme 
se 500 grama glicerina, 300’ grama 
vode i 150 grama tutkala. Najprije 
se ugrije voda, da zakipi. Sad joj se 
dodaje glicerin, a zatim tutkalo u 
malim komadićima. To se mora ne- 
prestano miješati, jer se jako pjeni. 
Tako se dobiva mast, koja se može 
odmah upotrebiti, ili se pusti da se 
ohladi i zgusne. Skrutnuta se mast 
mora prije upotrebe staviti skupa 


s posudom u vruću vodu da se ra- 
stopi. Sad se njom namazu čarape ili 
obojci, te ovi ostanu meki i gibljivi- 
I nazebli se prsti na ruci liječe istim 
lijekom. 

Bolesti živaca. Mnogi ljudi, a oso- 
bito žene, umišljaju sebi svaki čas- 
drugu bolest. Neko vrijeme boli ih 
glava, onda ih opet trga u kostima,, 
želucu, plećima, nogama itd. Mnoge 
žene sanjaju o raznim bolestima, te 
uslijed toga postaju strašljive, mrzlo- 
voljaste i žalosne. No sve te male 
pojave raznih boljetica imaju obično 
svoj izvor u nervoznosti i osjetljivo- 
sti živaca. Zato je potrebno ojačati 
živce. A to ćemo učiniti, ako svako 
prosto vrijeme upotrebimo za šetnju 
na čistom zraku. Treba se nadalje 
hraniti što više valjanom i mliječ- 
nom hranom. Izbjegavati moramo 
pića, koja nas razdražuju, kao čaj,, 
kavu i alkohol. Tim će se svakako 
poboljšati naše bolno stanje, a mož- 
da će ga i posve nestati. 

Hladno piće. Tko hoće da utaži 
žeđ, taj neka pije hladno i svježe 
piće. Osim toga pijemo i zato, da 
nam se razrijedi krv. Najbolje je piće 
izvor-voda. Svježa voda ima obično 
-f 8 do 10° Celsiusa, ali neka ne pre- 
mašuje + 12° Cels. Posve studene vo- 
de ne smijemo najedamput popiti 
veću količinu. Svakako je zdravije 
da ju pijemo češće, ali na male gu- 
tljaje. Tko popije najednoč veću ko- 
ličinu hladnog napitka, a osobito 
mlijeka, taj brzo osjeti bol u želucu, 
pa nekada dobije i proljev. Osobito 
su ugodne za piće razne kisele vode. 
Ako tu vodu dugo držimo na ledu, 
onda je prehladna za piće, pa se- 
niora piti u posve malim gutljajima. 
Alkoholna pića nijesu zgodna za sti- 
šavanje žeđi. Za to se putnicima pre- 



Jedan je list pao . . . 

za njim će uskoro i drugi, i tako- 
dolazi jesen, a s njom i nova moda. 
Odje Vam se pruža bolja prilika, 
da se informirate o najnovijoj mo- 
di, nego li u pomodnoj kući Le- 
binec i drug, čiji je veliki izbor 
poznat u cijelom gradu. 
Dakle, Milostiva gospođo, dođite 
i pogledajte! 

poruča, da sobom ponesu ili hladan 
čaj ili crnu kavu ili limunadu. 

Čaj od odoljen-trave (Baldrijan). 
Uzmi jednu žlicu korijena od odoljen- 
trave, k tome dodaj dva decilitra vo- 
de, pa to kuhaj. Kad se ohladi, onda 
to procijedi i pij. Vele, da je taj čaj 
izvrstan lijek proti nespavanju, uda- 
ranju srca, uznemirivanju i nervozi. 
Ujedno je taj narodni lijek dobro 
sredstvo protiv loše probave i želu- 
dačnih boli. I. S. 

Jelovnik 

Izvrsna zagorska pita. Uzmi 30 
deka maslaca, H> kg brašna, 2 žu- 
tanjka i malo soli (to je za 2 tepsi- 
je). Maslac se najprije utare u bra- 
šno, tad se dodadu 2 žutanjka. Po- 
soli i umijesi. Ako nije dosta meka- 
no, dodaj malo mlijeka ili vrhnja. 
Razvaljaj tijesto u debljini od V 
prsta i puni ovom smjesom: 
Vrhnje dobro razmuti sa 2 jajeta i 
dodaj k tome zdrobljenoga, ne pre- 
mokroga, svježeg sira i za 2 dobre 
šake stučenih oraha. Dodaj malo so- 
li. Tom smjesom namaži mlinac, koji 
si u tepsiji okolo-naokolo malo za- 
vrnula i pri umjerenoj vatri peci. 
Da, prije nego si kolač stavila peći, 
poškropi ga odozgo sa vrhnjem i 
jajetom. Pečenjara mora biti vruća, 
a vatra umjerena, tako da se kolač 
za Vt sata ispeče. Taj pečeni sir i 
orasi daju posebno fini okus i miris. 

Bušnica pravi se sasvim isto, kao 
zagorska pita, samo se siru dodaju 
naribane, jako zažmikane mlade bu- 
če, koje treba prije, nego ih zažmi- 
kamo, posoliti i pustiti malo stajati. 
To je vrlo tečno zagorsko jelo. 

Za punjene paprike u zimi. Želi- 
mo li zimi jesti svježe zelene punje- 
ne paprike, postupamo ovako: Oda- 
beri lijepe zelene paprike, operi ih, 
čvrsto otari te sjeme izvadi. U sva- 
ku utari za jednu žlicu soli i pusti 
ih u emajliranoj ili porculanskoj po- 
sudi da stoje 48 sati. One puste sok. 
Taj slani sok iz svake paprike ocije- 
di u zdjelu, a paprike stavi jednu u 
drugu (malo su omlohavile, ali su 
‘ostale lijepe i žilave) te ih stavi u 
bocu. (U bocu od 4 litre stane oko 
140 komada). Onoj salamuri, što je 
ostala od paprike, dodaj još malo 
vode i soli i malo salicila pa je pre- 
kipi, ohladi i polij po paprikama. 
Ujedno priredi dva čista drvena pru- 
tića, kojima unakrst složenima pri- 
tisni u boci paprike, da se ne dižu 
nad salamuru. Bocu poveži perga- 
mentom i spremi. — Kad u zimi že- 
liš praviti punjene paprike, izvadi 
paprike iz boce, koliko već trebaš, 
dobro ih operi i preko noći u vodi 
ostavi, da ti voda izvuče suvišnu so. 
Drugi dan možeš puniti paprike kao 
usred ljeta, samo smjesu, kojom ih 
puniš, ne treba soliti. Kad su kuha- 
ne, takve su, kao da smo ih svježe 
sad na iz vrta ubrali i tad kuhali. 

Kraljevski kolači. Miješaj 12 dkg 
maslaca, 3 žumanjka i 3 dkg šećera 
pa dodaj >2 litre mlakoga mlijeka, 

3 dkg razmočena kvasa (germe), ma- 
lo limunove kore i soli te načini s 


tim tijesto od toliko brašna, da ne 
bude tvrdo. Kad je tijesto umiješa- 
no, pusti ga, neka se digne. Tada do- 
bro namasti tepsiju pa žlicom meći 
u nju komadiće tijesta podaleko je- 
dan od drugoga. Na svaki taj koma- 
dić tijesta metni malo gustog pek- 
meza i zatvori nožem tijesto, da bu- 
de kao lijep brežuljčić. Odozgo tije- 
sto namaži jajetom i pospi bademi- 
ma ili orasima. Pusti, da se još malo 
digne, a zatim peci u srednje toploj 
pečenjari. S. A. 

Kućanstvo 

Kora od naranče nije bezvrijedna 
stvar, koju treba baciti. Osuši je i 
osušenu je meći u džepove odijela, 
koje leži u ormaru, jer onda ne će 
moljci na takvo odijelo doći. 

Zlato naše Kiane 


makaroni, špageti, 
rezanci ili 



froizvod tvornice 


fekatete 

Bijelo kuhinjsko pokućstvo čisti se 
i pere samo mlakom vodom, u kojoj 
ima sapunice, zatim još jedamput 
čistom vodom, a onda se mekanom 
krpom obriše, da bude suho. 

Limun daje dvostruko više soka, 
ako ga časak prigrijemo u pečenjari, 
prije nego sok iz njega počnemo ci- 
jediti. 

Vodu, u kojoj se kuhala riža, ne- 
moj, kad rižu ocijediš, baciti, jer se 
u njoj mogu izvrsno oprati svilene 
čarape, svilene bluze i svileno ru- 
blje uopće. Ako u takvu vodu namo- 
čimo rublje prije glačanja (peglanja), 
dobit će vrlo lijep sjaj. 



Ulje za salatu ostat će i duže vri- 
jeme dobro kao svježe, ako u litrenu 
bocu ulja metnemo žličicu soli pa 
od vremena do vremena bocu pro- 
tresemo. Sol padne na dno, pa zato 
treba bocu katkad promućkati. 

Čišćenje parketa od mrlja. Ako u 
parketu ima kakva mrlja, namaži to 
mjesto terpentinovim uljem i ostavi 
tako preko noći. Terpentinovo će 
ulje izvući iz parketa mast, koju ta- 
da nožem odgrecamo. To mjesto ta- 
da izribaj vrelim lugom, koji se načini 
od IV litre vode, V« litre lužne esen- 
cije i komadića sapuna. Kad je tako 
izribano lugom, još isplahni čistom 
vodom, a onda odmah dobro posuši. 

S. A. 

Uklanjanje masnih mrlja s papira. 

Masne se mrlje mogu ukloniti s pa- 
pira na ove načine: 

a) Umoči malo pamuka u benzin, 
pa njim tari mrlju! 

b) Pospi masnu mrlju sitnom kre- 
dom. Pod mrlju i nad nju metni upoj- 
ku i dobro pritisni! Poslije 24 sata 
izvuci papir, opraši kredu, koja je 
za to vrijeme izvukla svu mast sa 
papira. 

c) Između dvije upojke stavi za- 
mazani papir, pa po gornjoj upojci 
vuci vruću gladilicu (utiju). Tako ra- 
di, pa će nestati masnih mrlja. I. S. 

I ovo nas zanima 

Brod sa samim ženama kao mor- 
narima ima neki danski milijunaš, 
koji je jedini muškarac na tom brodu 
i vrši službu kapetana. S tim žen- 
skim parobrodom otplovio je na put 
oko svijeta. 

Sto puta se ženio. Ove smo godi- 
ne imali prilike dosta čitati po novi- 
nama 0 arapskom vladaru Ibn Savdu, 
koji je ostao pobjednik u nedavnom 
arapskom ratu. Sad mu ima 40 godi- 
na. Ne pije, ne puši, pet puta se na 
dan moli, radi 18 sati, a spava samo 4 
sata. Imao je dosad već 100 žena. 
Najedamput smije imati 3, pa se pre- 
ma tome dosad već od 97 žena rasta- 
vio. To po muslimanskoj vjeri može 
tako da radi. Po svoj prilici ne će 
kod ove stotine ostati. 

Previše peradi ima u Japanu, oso- 
bito na najvećem japanskom otoku 
Hondo. Tamo je cijena kokoši tako 
niska, da ih seljaci daju 20 do 30 za 
komad sapuna. 

Najskuplja lutka na svijetu nalazi 
se u jednoj trgovini u Njujorku. Stoji 
samo 18.000 dolara (oko 800.000 di- 
nara). Velika je kao djevojčica od 8 
godina, zna plakati, smijati se, ho- 
dati, a kad padne, sama zna ustati, 
zna govoriti nekoliko rečenica i pje- 
vati pjesmice. Tisuće djece zaustavlja 
se dan na dan pred izlogom, u ko- 
jem je ta lutka, i ne mogu da joj se 
dosta nadive. 

Finska i Švedska djeca kao gosti u 
Berlinu. Ovih dana posjetilo je Ber- 
lin 150 'djece iz Finske i 300 iz Šved- 
ske. 

Za dobru djecu 


JEGULJA 

Arnantska narodna priča 


Bio je — a možda i nije — nekoć ribar i imao 
ženu, koja jednog dana zaželi jesti jegulje te 
reče svome mužu: 

^Hajde, dragi, uhvati mi lijepu jegulju, jer 
mi došla želja, da je se najedem!« 

Ribar uze mrežu, pođe k rijeci, baci mrežu, i 
gle, kada je izvuče, u njoj velika jegulja. Ali ona 
se ribaru stade moliti i zaklinjati ga: 

»Aman, ribaru dragi, budi srca milostiva pa 
me pusti na slobodu, a ja ću ti reći nešto, što će 
te usrećiti.« 

»Pa reci, što si mislila reći, pa ću te pustiti.« 

»Hodi tamo i tamo«, reče jegulja, »i otkopaj 
malo zemlje pa ćeš naći ćup pun novaca.« 

Ribar pođe onamo, nađe novce, zahvali jegu- 
lji, koju pusti u rijeku, te požuri kući, da obra- 
duje ženu nenadanim bogatstvom. 

Ali žena, kada joj ispriča, što se desilo, odvrati . 
ljutito: 

»Idi ti sa svojim blagom, ja ga nisam željna, 
već sam željna da se najedem jegulje. Pođi zato 
opet na rijeku i gledaj, da mi je uloviš.« 

Ribar posluša, pođe drugi put, uhvati opet je- 
gulju i ona mu opet reče, gdje će, ako je pusti, 
naći ćup pun dragulja. I opet se ribar vrati ku- 
ći veseo, ali ga žena i sada dočeka riječima: 

»Nisam željna tvojih dragulja, već mi se srcu 
ište, da se najedem jegulje. Idi, vrati se i ne do- 
lazi mi kući bez jegulje!« 

Što će jadni ribar, nego da po treći put baci 
mrežu! A kada je izvuče, u njoj opet velika je- 
gulja, koja ga moli i zaklinje, da je ostavi na ži- 
votu i da će ga opet usrećiti. 

»Praštao sam ti život do dva puta, a sada više 
ne mogu, jer ženu mi uhvatila silna želja za je- 
guljom, i ne smijem kući bez nje.« 

Nato mu reče jegulja: 

»Ako je tako, neka bude Božja volja. Molim 
te samo ovo: kada me metneš u tepsiju, da me 
ispečeš, odreži mi glavu i rep, i to zakopaj u 
bašči. Meso neka izjede tvoja žena, a kosti, što 
preostanu, podaj svojoj kujici, da ona pojede.« 

Ribar obeća i došavši kući učini, kako je je- 
gulja rekla. 

Prođe neko vrijeme i ribarica rodi dva sinčića 
bližnjaka, jedan ljepši od drugoga, a obojica sa 
sjajnom zvijezdom na čelu. U isto vrijeme okoti 
kuja dvoje krasne štenadi, a u bašči, gdje su bili 
zakopani rep i glava jegulje, nikoše dvije zlatne 
mladice. 

Ribar i ribarica njegovali su djecu s velikim 
veseljem, ali im to ne bi dugo suđeno, jer tek 
što se osoviše na svoje noge, oboliše roditelji i 
umriješe, a djeca ostaše siročad. Uza svoje pse, 
koji su ih čuvali, odrastoše, a najmilija im je za 
bava bila polaziti u bašču i njegovati one dvije 
zlatne mladice, koje su rasle gotovo uporedo 
s njima. 

Jednoga dana, kad su već bili dorasli do mo- 
mačkog doba, porazgovoriše se: 


»Šta ćemo tu sjediti na praznom ognjištu u 
besposlici, a pred nama je čitavi svijet? Zar ne 
bi bolje bilo, da pođemo i da se u njem ogle- 
damo, ne bismo li svoju sreću našli?« 

I odlučiše, da pođu u svijet. Opremiše se, po- 
zvaše svoje pse, usjekoše svaki u bašči od zlatne 
mladice po jedan štap te pođoše na put. Idući 
putem namjere se na raskršće i tu stadoše raz- 
mišljajući, kojim li će putem dalje. 

»Hajde, da se tu rastanemo,« reče brat bratu. 
»Ti kreni jednim putem, a ja ću drugim, pa da 
tražimo svaki za se svoju sreću. Kako ne znamo, 
koja sreća koga čeka i hoćemo li se ikada naći 
u životu, evo tebi moj prsten, a ti mi daj svoj. 
Desi li se komu nesreća ili čak zaglavi, pojaviti 
će se na prstenu kap krvi, i čim to koji ugleda, 
neka smjesta krene, da traži brata, da mu bude 
na pomoći, ako treba, ili neka mu bar nade 
grob.« 

Kako reče, tako učiniše pa se bratski zagrliše 
i pođoše svojim putem, a za svakim pođe nje- 
gov pas. 

Idući putem jedan od braće namjeri se tako 
na neki grad, a pred gradom na veliki han (go 
stionica). Kako je bila već pala noć, uvrati se u 
han, da prenoći, i upita handžiju za konak i ve- 
čeru. 

»Večere ima, što ti srce išće,« reče handžija, 
»ali za konak je opasno, jer nitko ne smije da u 
hanu prenoći, a da ne plati glavom. Mnogi su 
već tu uvečer legli živi, a zora ih mrtve zatekla. 
Šteta bi bila, da i tebe mlada zadesi nesreća.« 

Mladić odvrati, da se on ne boji ničega, da će 
konačiti, bilo kako bilo, a handžija neka ne vo- 
di brige za njega. 

Kad je handžija vidio, da u mladića nema stra- 
ha, uvede ga na čardak, naloži veliku vatru i 
prostre sofon. Kad se junak navečerao, reče mu, 
neka pazi, da se vatra ne ugasi, i onda zatvori 
han te pođe u grad, da tamo prenoći. 

Mladić legne kraj ognjišta, a do nogu mu 
njegov vjerni pas, i doskora zaspi umoran s pu- 
ta. U neko doba noći probudi ga buka i lavež 
psa, a kad progleda, vidi svoga psa, kako se bo- 
ri i kolje s grdnom aždajom. Junak brzo skoči 
na noge, dohvati svoj zlatni štap i njime udari 
aždaju po glavi. Aždaja kao da ju je pogodio 
grom, od tog udarca klonu mrtva na tle. I tako 
pogibe ta neman, od koje je u istom hanu na- 
stradalo toliko putnika. 

Uz tu neman privezala se kao ris uz lava haj 
dučka četa, koja bi poslije dolazila na razboji- 
šte i opljačkala jadne žrtve aždajine te bi s pli- 
jenom pobjegla. Videći hajduci, da se aždaja 
ne vraća, pođoše u han, da vide, što je. Uđoše 
na čardak. Tu ugledaše golemu vatru, do nje 
leži mrtva aždaja, a kraj nje mladić sa zvijezdom 
na čelu i zlatnim štapom u ruci. 

»Tko to ubi aždaju?« upita harambaša mla- 
dića. 

»Ja«, reče mladić. »Ubio sam je eto ovim 
štapom.« 

Hajduci se začudiše tom junaštvu, a najstariji 
među njima, ćoravi Ćor Imeri, stupi pred njega 
i reče: 

»Evo junaka, boljega od nas sviju. Njemu se 
klanjam. I evo, harambašo, neka znaš, ne ću vi- 
še da služim i slušam tebe, nego ću da služim 
ovoga junaka.« 

Zaludu su ga njegovi drugovi odvraćali, da 
se od njih ne odmetne, ali Ćor Imeri osta sta- 
lan: kuda junak, tuda i on! I tako hajduci vide- 
ći, da ovajputa nema pljačke, povukoše se, a 
mladi junak, kad osvanu sunce, uputi se sa Ćor- 
Imerom i svojim psetom u obližnji grad. 

Tu se nastani u kući nekog berberina (brija- 
ča), koja je bila nasuprot kraljevu dvoru. Oda- 
tle s prozora ugleda junak prijeko u dvoru 
kraljevu kćer, koja je bila lijepa, da je ljepše u 
kraljevstvu nema. I on zavoli tu ljepoticu svom 
dušom. Po vas dan je bio na prozoru ili bi pro- 
lazio ispod kraljevih prozora, ne bi li kraljev- 
nu opet ugledao, ali sva mu muka bila uzalud, 
te se sav snuždio. 

Ćor Imeru palo u oči, da mu se mladi gospo- 
dar snuždio, i on ga stane oblijetati pitanjima 
tako dugo, dok mu ovaj ne ispriča, kakvi su ga 
obuzeli jadi. 

»Ima tome pomoći, moj mladi junače,« reče 
Ćor Imeri. »Strpi se samo do noći.« 

A bio je Imer snažan čovjek i u hajdučkoj 
četi navještiji, da se neopažen ušulja u kuće i 
opet izađe. Kada je dakle pala noć, on se u gluho 
doba ušulja u kraljev dvor u odaju kraljevne te 
uze njen krevet skupa sa zaspalom djevojkom 
pod pazuh te je prenese mladiću i položi preda 
nj. Ovaj se silno obradova, a videći, da djevojka 
mirno i spokojno spava, sjede krevetu do noga 
gledajući je svu noć i ne mičući se, samo da je 
ne probudi. Kada bi pred zoru, dođe Ćor Imer, 
uze opet krevet sa djevojkom i odnese natrag u 
kraljevski dvor. 

Onaj je kralj silno volio svoju jedinicu. Pa- 
zio je na nju kao na zjenicu oka, a čim bi opa- 
zio, da slabije izgleda, pozvao bi liječnike, da joj 
dadu lijeka. Da bude sigurniji, on je kćerku 
izmjerio na kantaru, zabilježio na kraku točno 
njenu mjeru, pa čim bi kantar pokazivao za dlaku 
manje, bio bi za nju u velikoj brizi. I sutradan, 
nakon što ju je Ćor Imer bio odnio i opet donio, 
učini se kralju, da je kao nešto slabija. Doniješe 
mu odmah kantar. I gle, kantar zbilja kaže, da 
je doista oslabila. I otac se zabrinu i navali pi- 
tanjima, kako je noćas spavala, kad izgleda tako 
neodmorna. 

»Dobro sam i mirno spavala kao svaku noć,« 
reče kraljevna, »samo sam usnila čudan san.« 

I ona stade pripovijedati, kako je mirno za- 
spala i usnila, da joj netko nosi krevet, ne zna 
ni sama kuda, pa da joj je do nogu kreveta sjeo 
mladi junak, na čelu mu pod fesom sjaje sjajna 
zvijezda, a očima ju je gledao svu noć, dok je 
napokon opet neko ne dignu sa krevetom i pre- 
nese u dvor, gdje se mirno probudila. 



OVAKO SU OBUČENI GLUMCI U GLUMIj.SVETl 
FRANJO I ZAO ČOVJEK* OD GHEONA, 
koju je pred 2 tjedna izdala Jeronimska Društvena Pozornica 


Kralju se taj san učini tako čudnim, da je po- 
sumnjao, da to nije samo san, nego zbilja. I on 
stade poučavati kćer: ako bi joj se opet javio 
isti san, neka u kući onog mladića dohvati bilo 
koji komad iz sobe i ponese, kad je u zoru vrate. 

Kćerka obeća i kada joj se slijedeću noć de- 
silo isto, što i prošlu, uhvati sa stola, kraj koga 
joj Ćor Imer postavio krevet, jedan komad, a 
kad se sutradan probudila, ugleda, da je to bele- 
gija, na kojoj se britve oštre. Sutradan ispripo- 
vjedi ocu, što je bilo, i dade mu belegiju, a kralj 
naredi telalu, da ide s njom po gradu i nade 
njena vlasnika. Kada je berber (brijač), u koga 
je mladić sa zvijezdom na čelu našao konak, 
ugledao svoju belegiju, reče telalu, da je nje- 
gova. Telal mu dade belegiju, ali ga po kralje- 
voj zapovijedi povede pred samoga kralja, koji 
ga stane ispitivati, koga ima u kući stranog. 

»Ima jedan mladić sa zvijezdom na čelu i zlat 
nim štapom, a uza nj pas i neki Ćor-Imeri,« od- 
govori brijač. 

Kralj mu naloži, da odmah pođe kući i dovede 
mladića i Ćor Imera. 

Kad je kralj ugledao pred sobom lijepog mla- 
dića, upita ga, tko je i šta je. Mladić ispripovjedi 
kralju svoju povijest, kako je u hanu ubio 
zmaja, kako je ugledao kraljevnu, a Imer mu 
ju je u noći donio, da je gleda, i kako ne može 
da živi bez nje. Kralju se svidi mladić, a kada on 
pomaknu fes na glavi, ugleda kralj na njegovu 
čelu sjajnu zvijezdu. I učini se kralju, da je to 
momče nešto izvanredno, te pristane, da mu 
dade kćer za ženu. 

S velikim slavljem proslaviše svatove, a onda 
mu kralj preda sve ključeve dvora, da u njem 
uza nj gospodari i vlada, samo mu jednoga 
ključa nije dao. 

Mladi junak bio je sada preko mjere sretan 
Samo bi ga koji put uznemirila misao, zašto mu 
kralj, kad mu je dao ključeve, nije dao i onog 
jednog. Dugo je o tom razmišljao pa je jed- 
nog dana upitao i samoga kralja za uzrok. 

»Ne mogu ti dati ključa, jer je to opasno. 
Mogao bi doći u napast, da otvoriš ona vrata, i 
onda bi teško nastradao.« 

Pribilježio DR TRUHELKA 

(Svršit će se.) 


773 


— 


. 


''Male J — 

Preporuka. »Dolazim po preporuci 
g. Pomeizla i molim vas, da mi da- 
dete manji zajam.« 

»Na žalost ne poznam nikakvog 
Pomeizla.« 

»Ništa za to. Mogu vas s njime 
odmah upoznati.« 

Najjači dokaz. »Ja sam i zadnji put 
jasno dokazao da je Zemlja okrugla. 
Tko mi može navesti jedan dokaz za 
to?« 

»Ja, gospodine učitelju.« 

»Deder, mališane.« 

»Karte za putovanja oko Zemlje.« 

Jedan škotski. Jedan Škot dolazi 
u trgovinu kozmetičkih potrepština i 
pita, što bi koštao popravak jedne 
četke za zube. Prodavačica hoće da 
ga nagovori, neka si radije kupi no- 
vu Četkicu. Međutim Andry ostaje 
pri svome i želi saznati cijenu. 

Poslije podne dolazi opet u dućan 

»Dakle, draga gospođice, od na- 
šega posla ne će biti ništa. Udruže- 
nje ne može investirati toliki ka- 
pital!« 

Ah, tako! A.: »Recite mi, molim 
vas, kako to, da se vi tako oskudno 
odijevate, a vaša gospođa onako 
elegantno?« 

B.: »Hja, znate, moja žena se odi- 
jeva prema modnim listovima, a ja 
prema svojoj plaći.« 

U restauraciji. Gost: »Konobaru, 
donesite mi drugi tanjur! Ovaj je 
sav mokar.« 

Konobar: »Pardon, gospodine! 
To je u njemu juha.« 

Odrešitost. A.: »Šta ćemo? Na me- 
ne pivo djeluje tako, da onda ne 
mogu ništa raditi. Zato sam se i mo- 
rao odreći . . .« 

B.: »Piva?« 

A.: »Ne, nego posla! . . .« 

Praznovjerje. Gospodin: »Ja 
nikada ne ću da prolazim ispod ka- 
kvih ljestava, jer to znači nesreću.« 

Dama: »Kako možete biti tako 
praznovjerni? Mirne duše možete 
proći ispod ljestava, a da vam se ne 
će ništa desiti, ako se poslije triputa 
za redom okrenete.« 


Filozof: Ona: »A kako to, da si 
bio u tamnici?« 

On: »Pa, Bože dragi, negdje čo- 
vjek ipak mora biti!« 

Točno. Mladi činovnik dobio je na- 
pokon mjesto u nekom manjem ure- 
du. Kada se prvog dana vratio s po- 
sla, salijetali su ga sa sviju strana 
s pitanjima: 

»Koliko ljudi faktično radi u va- 
šem uredu?« 

»Pa radi ih tako . . . jedna polovi- 
na,« glasio je odgovor. 

U eri štednje. A.: »čovječe, kako 
V) to izgledate? Je li vas tko napao, 
ili ste pali u kakav stakleni izlog?« 

B.: »Ali ne! Hoću da štedim, pa se 
od jučer sam brijem.« 

Točna obavijest. A.: »Oprostite! 
Možete li mi reći, koliko je sati?« 

B.: »Ja sam nemam ure, ali kad 
sam jutros bio na pošti, bilo je točno 
devet.« 



ft vaat fjofrta/o. / 


1. Tuga je, po priči, bila pradav- 
na hrvatska kneginja. Što priča pri- 
ča, gdje joj je bila knežija? 

2. Koje se selo (po hrvatskoj na- 
rodnoj priči), diže nad nekadanjim 
dvorovima hrvatske kneginje Tuge? 

3. Koja grčka mjesta podsjećaju na 
Hrvate? 

4. Koliko se gradova takmilo o 
čast, da su rodno mjesto Homera? 

5. Što je bila »grčka vatra«? 

6. Tko je izumio »grčku vatru«? 

7. Što je bilo »Kraljevstvo Križa« 
i zašto se tako zvalo? 


ODGOVORI IZ PROŠLOG BROJA 

1. »Dalmatinskom vrstom obale« 
nazivlje se svaka obala nalik dalma- 
tinskoj. Naime, dalmatinska je obala 
načičkana otocima, što su dosta bli- 
zu obale. Od nje su rastavljeni du- 
gim, uskim kanalima. Tako su i oto- 
ci rastavljeni između sebe. 

2. iNa otoku se Krku nalazi rječi- 
ca Rijeka. Ovo je jedina rijeka na 
jadranskom otočju. 

3. Otok je Mljet bio tobožnje obi- 
tavalište grčke nimfe Melite. Nimfin 
je stan (po hrvatskom narodnom 
pričanju), bila pećina Ostaševica po- 
više Babina Polja. 

4. Eskulapova se pećina nalazi na 
sjevernoj strani poluotoka, na koje- 
mu je Cavtat. 

5. Pećine rikavice su one pećine, 
što se nalaze na morskoj obali i u 
koje olujni valovi navaljuju svom si- 
lom, te udar i huka vala, što nava- 
ljuje u pećinu, i nasilno izlaženje uz- 
duha iz ove prouzrokuje buku slič- 
nu rikanju. 

6. Golo se nazivlju u Dalmaciji 
maleni, pusti otoci. 

7. Slanica je ili bočatna voda mje- 
šanica morske i slatke vode. Nalaze 
se uz more. U njih pridolazi slatka 
kopnena i slana morska voda. 

M. T. M. 


Prvi ovogodišnji broj »Male Mla- 
dosti« baš je izašao. Ako pošaljete, 
pretplatu do konca listopada, plaćate 
samo 10 dinara za cijelu godinu, a u 
protivnom slučaju 15 dinara. 


DOBRIJAN I ŽIRAFA 



Naš Dobrijan svijetom ide 
i brige ga more, 
sa nebesa sunce žari, 
usta žeđu gore. 



Hladna voda podaleko 
da se nje napije, 
slatko voće povisoko 
te za njega nije. 



Ali mudra čike glava 
žirafe se sjeti 
pa pod stablo voća puno 
hitro eno leti. 



Sa visokog vrata sada 
bere slatko voće, 
ublažit će žeđu i jesti 
baš koliko hoće. 

Postav I janje 
spomen-ploče 
Jovanu Hraniloviću 

Dne 23. rujna o. g. Žumberak je 
doživio rijetko slavlje prigodom ot- 
krića spomen-ploče pjesniku »Žum- 
beračkih elegija« — Jovanu Hranilo- 
viću. Na proslavu je stigao veliki broj 
odličnika iz Zagreba i ostalih hrvat- 
skih krajeva, a svima je prednjačio 
hrvatski metropolita dr. Antun Bau- 
er i križevački vladika dr. Dionizije 
Njaradi. Spomen-ploča postavljena 
je na crkvi Svete Nedjelje u Rađato- 
vićima, a izradio ju je arhitekt i ki- 
par Frano Cota. Proslavi je prisu- 
stvovalo mnoštvo naroda, predstavni- 
ka različitih vjerskih i kulturnih usta- 
nova te pjesnikova rodbina i prija- 
telji. Izredalo se više rodoljubnih go- 
vora, između kojih treba istaknuti 
govor dra Janka Šimraka, koji se 
osvrnuo na život, rad i značenje Jo- 
vana Hranilovića, prof. Petra Grge- 
ča koji je govorio u ime Kola Hrvat- 
skih Književnika i dra Petra Grabi- 
ća, gvardijana zagrebačkog franje- 
vačkog samostana Naše Gospe Lurd- 
ske. Proslavi su se pridružili brojni 
pjesnikovi štovatelji, koji su pripra- 
vnom odboru poslali brzojavne ili 
pismene čestitke. Tako je proslava 
prigodom otkrića spomen-ploče Jo- 
vanu Hraniloviću bila velebna vjer- 
ska, kulturna i nacionalna manifesta- 
cija, koju će junački Žumberak dugo 
nositi u najljepšem sjećanju. B. 




NAROD I SVEĆENSTVO PRaTE KR1ŽFVAČKOG : 
BISKUPA DRA NJ ARADIJA IZ ŽUPNOG DVORA 
U CRKVU 

Desno: IZA OTKRIĆA SPOMEN-PLOČE HRVATSKOM 
PJESNIKU JOVANU HRANILOVIĆU 


Brolianica 


11 

1 

16 

0 

Muško ime 

2 

16 

9 

11 

Na moru 

16 

5 

17 

6 

Rijeka u Aziji 

8 

7 

13 

16 

Dio tijela 

12 

11 

10 

5 

Otok u Egejskom 





moru 

6 

14 

5 

3 

Ostatak 

2 

11 

8 

7 

Tekućina 

1-6 

6 

7 

8 

đme iz Biblije 

15 

11 

6 

7 

Muško ime 

16 

6 

11 

4 

Drvo 

8 

14 

9 

16 

Žensko ime 

11 

6 

18 

11 

Narodnost 

8 

7 

8 

16 

Talijanski grad u 


Dalmaciji. 


Kad pročitaš slova, koja se nalaze 
u prvom stupcu, odozgo prema dolje, 
dobit ćeš ime jednog romana. 

Isputijaljke 

muško ime 
ozljeda ili 
država u Aziji 
muško ime 
događa se na moru 
mjesto u Hrvatskoj 
neodređena zamjenica 
visoravan u Aziji 
Turčin na hodočašće ide 
vrsta mjere 
žensko ime 

I. — II. daje ime jednog pisca, koji 
je napisao jednu jeronimsku knjigu. 


Slika desno : 

PRIZOR S PRIKAZIVANJA HOFFMANN- 
STALOVA »ČOVJEKA* PRED ZA- 
GREBAČKOM STOLNOM CRKVOM 
U RUJNU 0. G. 



MNOŠTVO NARODA SLUŠA GOVORE PRIGODOM 
OTKRIĆA SPOMEN-PLOĆE PJESNIKU 
JOVANU HRANILOVIĆU 
Sve slike foto B. S. 


SKUPINA PJEVAČA POD 
HR ANILOVJĆEVOM LIPOM, 
KOJI SU PRIGODOM PROSLAVE 
PJEVALI NA KORU 


v 3 

BERAČICE SE NA KOLIMA O * * Ć E N I M SLATKIM 
GROZDOVIMA VRAĆAJU IZA BOGATE BERBE U 
SLAVLJU KROZ SEL OU 


Iz 

berbe 


NA POBRANI VINOGRAD PADAJU PRVE 
JESENSKE MAGLICE 


IZA RUČKA U DALMATINSKOM VINOGRADU 
DRUŽINA SE SPREMA DA NASTAVI BERBU 


.MOŽEMO SE MALKO I ODMORITI U BERBI . . 


Lijevo: U KOŠARAMA SF ? OSI GROŽĐE NA “KACU* 
U DALMATINSKIM VINOGRADIMA 
Eoto K M. 










